מייק פומפאו

מייקל ריצ'רד "מייק" פומפאו (באנגלית: Michael Richard "Mike" Pompeo; נולד ב-30 בדצמבר 1963) הוא פוליטיקאי אמריקאי, שכיהן כמזכיר המדינה של ארצות הברית בשנים 2018–2021. לפני כן כיהן כראש ה-CIA. בין השנים 2011–2017 כיהן כנציג המחוז הרביעי של קנזס בבית הנבחרים של ארצות הברית מטעם המפלגה הרפובליקנית. פומפאו נולד בעיר אורנג' במחוז אורנג' שבקליפורניה. ב-1986 הוא סיים את לימודיו באקדמיה הצבאית של ארצות הברית בווסט פוינט ראשון במחזורו עם תואר בהנדסת מכונות. הוא שירת עד 1991 כקצין שריון באירופה וכקצין בדיוויזיית הרגלים הרביעית. השתחרר בדרגת קפטן. לאחר שחרורו סיים ב-1994 תואר JD במשפטים מאוניברסיטת הרווארד, במהלך לימודיו כיהן כאחד מעורכי כתב העת המשפטי Harvard Law Review. לאחר הלימודים עבד במשרדי עורכי הדין Williams & Connolly. ב-1998 עבר לקנזס בה התגוררה משפחתה של אמו וייסד את חברת טייר איירוספייס שסיפקה חלקים לכלי טיס אזרחיים וצבאיים. הוא כיהן גם כנשיא חברת סנטרי אינטרנשיונל המייצרת ציוד לתעשיית קידוחי הנפט. ב-2010 נבחר לנציג המחוז הרביעי של קנזס בבית הנבחרים של ארצות הברית ונכנס לתפקידו בינואר 2011. מאז נבחר לתקופות כהונה נוספות ב-2012, 2014 ו-2016. הוא כיהן כחבר בוועדת האנרגיה והמסחר ובוועדת המודיעין. כמו כן כיהן כחבר בוועדת החקירה של בית הנבחרים לאירועי מתקפת הטרור בקונסוליה האמריקנית בבנגאזי. הוא מזוהה עם תנועת מסיבת התה. ב-18 בנובמבר 2016 הודיע הנשיא הנבחר דאז דונלד טראמפ על בחירתו בפומפאו למשרת ראש ה-CIA. המינוי אושר על ידי הסנאט ב-23 בינואר 2017, ברוב של 66–32, ולאחר מכן הושבע על ידי סגן הנשיא מייק פנס. בתחילת 2018 נשלח מטעם טראמפ לקוריאה הצפונית בה נפגש עם קים ג'ונג-און, מגעים שהובילו למפגש בין ג'ונג-און לנשיא קוריאה הדרומית מון ג'יאה-אין ולהצהרת פנמונג'ום. לאחר מינויו למזכיר המדינה שב לקוריאה הצפונית לתיאום המפגש בין ג'ונג-און וטראמפ, בתום ביקורו שוחררו שלושה אמריקאים שהוחזקו במעצר תקופה ממושכת ושבו עם פומפאו לארצות הברית. ב-13 במרץ 2018 פיטר הנשיא דונלד טראמפ את מזכיר המדינה רקס טילרסון והודיע שימנה במקומו את פומפאו. ב-26 באפריל אישר הסנאט את מינויו ברוב של 57–42. זמן קצר לאחר ההצבעה הושבע לתפקידו על ידי שופט בית המשפט העליון סמואל אליטו. ב-21 במאי 2018, הציג מזכיר המדינה פומפאו את 12 הדרישות של ארצות הברית מאיראן הכוללות הפסקת העשרת אורניום ועיבוד הפלוטוניום לאלתר, הפסקת תוכנית פיתוח הטילים הבליסטיים ועצירת ניסויי השיגור, הפסקת התמיכה בחזבאללה, החמאס והג'יהאד האסלאמי הפלסטיני, הפסקת התמיכה במורדים החות'ים בתימן והשכנת שלום במדינה, נסיגה מוחלטת מסוריה של איראן וכל שלוחותיה, הפסקת התמיכה בטליבאן ובארגוני טרור נוספים באפגניסטן והפסקת ההתנהגות המאיימת כלפי שכנותיה, כולל האיומים על ישראל. במאמר שפרסם ב'פורין אפיירס' (Foreign Affairs) הגדיר פומפאו את המשטר באיראן "אליטה מאפיונרית בבריונות ובשחיתות שלה" והבהיר כי האסטרטגיה הנכונה בעיניו נגד איראן היא שילוב של סנקציות כלכליות חריפות, הרתעה צבאית וחשיפת חוסר המוסריות של המשטר האיראני במגוון תחומים. ביוני 2018 השתתף בפסגת ארצות הברית-קוריאה הצפונית בסינגפור, לאחר שהיה שותף להכנות, ואף קיים לפני כן פגישות עם המנהיג העליון של קוריאה הצפונית קים ג'ונג-און, והביא לשחרור שלושה אמריקאים שהוחזקו בקוריאה הצפונית. בנובמבר 2019 מסר הצהרה מיוחדת ובה הודיע על שינוי בגישת הממשל האמריקאי להתנחלויות הישראליות בגדה המערבית, ודחיית הגישה לפיה הן מנוגדות מטבען לחוק הבינלאומי. הצהרה זו בוטלה על ידי ממשל ביידן בפברואר 2024. בנובמבר 2020, בערך שנה לאחר ההצהרה הקודמת ושבועיים לאחר ההפסד של טראמפ ומפלגתו בבחירות ביקר פומפאו בישראל, נפגש עם שר החוץ, גבי אשכנזי, נשיא המדינה, ראובן ריבלין ולאחר מכן השתתף בפסגת מדינית יחד עם ראש ממשלת ישראל, בנימין נתניהו ושר החוץ של בחריין, עבד א-לטיף א-זיאני. לאחר הפסגה אמר פומפאו כי ארצות הברית תכריז על תנועת ה-BDS כתנועה אנטישמית ואף תפסיק את התמיכה בכל קבוצה עם קשר כלשהו לתנועת ה-BDS. תוכנית זו נגנזה בתחילת כהונתו של ממשל ביידן, עם כניסתו של טוני בלינקן לתפקיד, בינואר 2021. בנוסף, ביקורו ביקב פסגות שבשער בנימין הפך אותו למזכיר המדינה האמריקני הראשון שביקר בהתנחלות כלשהי וביקורו בהר בנטל הפך אותו לראשון המבקר ברמת הגולן. אמר במהלכו שארצות הברית תסווג את מוצרי ההתנחלויות כ"תוצרת ישראל". בינואר 2021 פומפאו הצטרף כעמית במכון הדסון. באותה עת הרפובליקה העממית של סין הטילה סנקציות על 28 אישים אמריקאים, בהם מייק פומפאו, בגלל פעולותיהם נגד סין. נאסר על פומפאו ובני משפחתו להיכנס לסין, הונג קונג ומקאו ונאסר עליהם לעשות עסקים עם סין. בינואר 2023 פורסם סיפרו "Never Give an Inch: Fighting for the America I Love". נתניהו הואשם בהדלפת שקר על ברית הגנה לצורכי בחירות. בפברואר 2024 הגיע לישראל כדי להביע תמיכה במהלך מלחמת חרבות ברזל. באפריל 2021 הצטרף פומפאו ל"פוקס ניוז" והחל לשמש כפרשן בתוכניות הרשת. מייק פומפאו בפגישה בירושלים, אפריל 2018 מייק פומפאו עם בנימין נתניהו, אפריל 2018 מייק פומפאו מוסר הצהרה ביחד עם גבי אשכנזי בהר בנטל, נובמבר 2020 מייק פומפאו בעת ביקור ביקב פסגות, נובמבר 2020 פומפאו נשוי בשנית לסוזאן, ולהם בן אחד מאומץ. באמונתו הוא אוונגליסט ומכאן נובעת גם תמיכתו הרבה בישראל, בעם היהודי ובציונות. מדיה וקבצים בנושא מייק פומפאו בוויקישיתוף אתר האינטרנט הרשמי של מייק פומפאו (באנגלית) מייק פומפאו, ברשת החברתית פייסבוק מייק פומפאו, ברשת החברתית אקס (טוויטר) מייק פומפאו, ברשת החברתית אינסטגרם מייק פומפאו, סרטונים בערוץ היוטיוב עמרי נחמיאס‏, אנטי-איראני ופרו-ישראלי: זהו שר החוץ החדש של טראמפ, באתר וואלה, 13 במרץ 2018 רונן ברגמן, "בדיוק כשהנשיא ביידן אמר את דברי התמיכה בישראל, נציגים אמריקאים ישבו עם האיראנים ודנו על כמה מיליארדי דולרים הם עומדים לתת בדיוק לאותם בני הזונות שמממנים את חמאס", באתר "ידיעות אחרונות", 10 ביוני 2021 מייק פומפאו באתר ה-CIA (באנגלית) מייק פומפאו, באתר המדריך הביוגרפי של הקונגרס של ארצות הברית (באנגלית) Mike Pompeo: A Soldier, Spy Chief And Tea Party Republican To Become A Diplomat, ‏NPR, ‏13 במרץ 2018 President-Elect Donald J. Trump Selects U.S. Senator Jeff Sessions for Attorney General, Lt. Gen. Michael Flynn as Assistant to the President for National Security Affairs and U.S. Rep. Mike Pompeo as Director of the Central Intelligence Agency, הודעת צוות המעבר הנשיאותי של טראמפ הסנאטור ראנד פול הוא הרפובליקני היחיד שהצביע נגדו. PN1761 confirmation vote, אתר הסנאט של ארצות הברית, ‏26 באפריל 2018 AP, 12הדרישות של ארה"ב לאיראן: "הוציאו כוחותיכם מסוריה", באתר ynet, 21 במאי 2018 דוד וינברג, ‏לחץ כבד, אבל אפשר יותר, השילוח, 12, דצמבר 2018 אריאל כהנא, ארז לין, הצהרה דרמטית: ארה"ב הודיעה כי ההתנחלויות אינן מנוגדות לחוק, באתר ישראל היום, 18 בנובמבר 2019 ברק רביד‏, בלינקן מבטל את מדיניות קודמו ומודיע כי ההתנחלויות בגדה מנוגדות לחוק הבינלאומי, באתר וואלה, 23 בפברואר 2024 יהונתן קליין, חדשות כיפה, ‏היסטוריה: שר החוץ של בחריין נחת בישראל, באתר כיפה, 18 בנובמבר, 2020 11:46 איתמר אייכנר, אלישע בן קימון, פומפאו: מוצרים מההתנחלויות יוגדרו "תוצרת ישראל", באתר ynet, 19 בנובמבר 2020 ג'ודי מלץו בן סמואלס, נגנזה יוזמה של ממשל טראמפ להגדיר ארגונים התומכים ב-BDS כאנטישמיים, באתר הארץ, 24 בינואר 2021 לסנדל את ממשל ביידן: מתנות הפרידה של פומפאו לישראל, באתר ynet, 19 בנובמבר 2020 סין מטילה סנקציות על 28 אמריקנים, בהם מזכיר המדינה היוצא פומפאו, באתר ynet, 20 בינואר 2021. Jacob Kornbluh, In new book, Pompeo accuses Netanyahu of spreading false rumor for political gain, The Forward, ‏2023-01-20 (באנגלית) דניאל אדלסון, פומפאו עולה להתקפה: נתניהו? הדליף שקר. היילי? זממה את הדחת סגן הנשיא, באתר ynet, 21 בינואר 2023 יונית לוי, ‏"מערכת היחסים בין ארה"ב וישראל היא בלתי שבירה": שר החוץ האמריקני לשעבר בריאיון, באתר ‏מאקו‏, 14 בפברואר 2024 מייק פומפאו מצטרף לרשת פוקס וישמש כפרשן הערוץ, באתר ערוץ 20 ביוגרפיה באתר הבחירות של פומפאו